ΓΡΑΠΤΗ ΕΡΩΤΗΣΗ E-0682/00

υποβολή: Glenys Kinnock (PSE) προς την Επιτροπή

(9 Μαρτίου 2000)

Θέμα: Προετοιμασίες για τη Συνέλευση και τη Διάσκεψη Κορυφής της Χιλιετίας των ΗΕ

Μπορεί να αναφέρει η Επιτροπή ποιες προετοιμασίες γίνονται για τη Διάσκεψη Κορυφής της Χιλιετίας των Ηνωμένων Εθνών τον Σεπτέμβριο του 2000;

Θα περιγράψει η Επιτροπή, συγκεκριμένα, τι κάνει για να προωθήσει συζητήσεις μεταξύ των κρατών μελών και της κοινωνίας των πολιτών, προκειμένου να αναπτυχθούν προτάσεις για την ενδυνάμωση του συστήματος των ΗΕ ως κέντρου λήψεως αποφάσεων σε διεθνές επίπεδο βάσει του αισθήματος δικαίου, της δικαιοσύνης, της δημοκρατίας, της βιωσιμότητας του περιβάλλοντος και του αισθήματος ευθύνης απέναντι στο περιβάλλον, όπως εκτίθεται στο Χάρτη για την Παγκόσμια Δημοκρατία;

Κοινή απάντηση του κ. Nielson εξ ονόματος της Επιτροπής στις γραπτές ερωτήσεις E-0681/00 και E-0682/00

(28 Απριλίου 2000)

Η Κοινότητα παίζει κυρίαρχο ρόλο στις προετοιμασίες για τη Διάσκεψη Κορυφής της Χιλιετίας. Η Επιτροπή και τα κράτη μέλη θεωρούν τη Διάσκεψη (5-8 Σεπτεμβρίου 2000 στη Νέα Υόρκη) και το Φόρουμ των Μη Κυβερνητικών Οργανώσεων (ΜΚΟ) (22-26 Μαΐου 2000 στη Νέα Υόρκη και στην έδρα των Ηνωμένων Εθνών), καθώς και την προπαρασκευαστική διαδικασία, ως μία ευκαιρία συναίνεσης όσον αφορά τους μελλοντικούς προσανατολισμούς της οργάνωσης, πράγμα το οποίο θα βοηθήσει τις περαιτέρω μεταρρυθμιστικές προσπάθειες για την ενίσχυση του συστήματος των Ηνωμένων Εθνών. Κατά συνέπεια, η Επιτροπή συμμετέχει ενεργά στην προπαρασκευαστική διαδικασία για τη Διάσκεψη Κορυφής της Χιλιετίας. Συμβάλλει τακτικά στο συντονισμό, σε κοινοτικό επίπεδο, τόσο στη Νέα Υόρκη όσο και στις Βρυξέλλες, στο πλαίσιο του οποίου έχει επιλύσει μέχρι στιγμής θέματα όπως η διάρκεια, η μορφή, τα θέματα, η συμμετοχή της κοινωνίας των πολιτών και τα αποτελέσματα.

Όσον αφορά τη μορφή, η Κοινότητα επιμένει να έχει η διάσκεψη μικτή μορφή,πό την έννοια ότι οι σύντομες επίσημες δηλώσεις θα πρέπει να συνδυάζονται με την παράλληλη διεξαγωγή συζητήσεων στρογγυλής τραπέζης επί ειδικών θεμάτων, ενώ το θέμα των ανθρωπίνων δικαιωμάτων θα πρέπει να αποτελεί τοπόβαθρο όλων των συζητήσεων. Το Μάρτιο του 2000 η Γενική Γραμματεία των Ηνωμένων Εθνών (UNSG) δημοσίευσε έκθεση προκειμένου να δοθεί μεγαλύτερη ώθηση στις συζητήσεις για τη Διάσκεψη Κορυφής της Χιλιετίας.

Όσον αφορά τη συμμετοχή της κοινωνίας των πολιτών, η Κοινότητα αποδέχεται με ικανοποίηση την πρόταση του Προέδρου της Γενικής Συνέλευσης των Ηνωμένων Εθνών (UNGA) να γίνει εισήγηση στην ολομέλεια της Διάσκεψης Κορυφής της Χιλιετίας από έναν εκπρόσωπο του Φόρουμ της Χιλιετίας.

Όσον αφορά τα αποτελέσματα, η Κοινότητα τάσσεταιπέρ μιας σύντομης πολιτικής δήλωσης, στην οποία οι αρχηγοί κρατών και κυβερνήσεων θα εκφράζουν την προσήλωσή τους στους στόχους, τις αρχές και τα ιδεώδη των Ηνωμένων Εθνών, και στην οποία θα επισυναφθούν οι εκθέσεις των προέδρων σχετικά με τις συζητήσεις στρογγυλής τραπέζης.

Ο Πρόεδρος της Επιτροπής θα παρακολουθήσει τη Διάσκεψη Κορυφής και θα κάνει εισήγηση στην ολομέλεια. Επιπλέον, η Επιτροπή ελπίζει ότι θα έχει τη δυνατότητα να συμμετάσχει σε μία από τις τέσσερις συζητήσεις στρογγυλής τραπέζης.

Στο πλαίσιο της προετοιμασίας της Συνέλευσης της Χιλιετίας και της έκθεσης της Γενικής Γραμματείας της, έχουν ήδη πραγματοποιηθεί πέντε άτυπες περιφερειακές ακροάσεις σε συνεργασία με τις πέντε περιφερειακές επιτροπές των Ηνωμένων Εθνών, προκειμένου να αναδειχθούν καινοτόμοι ιδέες και προτάσεις σχετικά με τον καλύτερο δυνατό τρόπο ενίσχυσης των Ηνωμένων Εθνών, ούτως ώστε να μπορέσουν τα Ηνωμένα Έθνη να αντιμετωπίσουν τις μελλοντικές προκλήσεις στον τομέα της ειρήνης και της ασφάλειας, της ανάπτυξης, των ανθρωπιστικώνποθέσεων και των ανθρωπίνων δικαιωμάτων. Οι εκπρόσωποι της κοινωνίας των πολιτών εκλήθησαν από τα Ηνωμένα Έθνη να συμμετάσχουν από κοινού με τα κράτη μέλη.

Το Φόρουμ της Χιλιετίας θα δώσει την ευκαιρία να συναντηθούν οι εκπρόσωποι της κοινωνίας των πολιτών από ολόκληρο τον κόσμο. Θα αποτελέσει αφορμή διεξοδικών συζητήσεων ενώ οι συμμετέχοντες θα επιλεγούν με βάση κριτήρια όπως το φύλο, το θέμα, η εμπειρία και η γεωγραφική προέλευση. Θα εκπροσωπηθούν όχι μόνον οι παραδοσιακές μη κυβερνητικές οργανώσεις αλλά και άλλες σημαντικές ομάδες όπως η νεολαία, οι κοινοβουλευτικοί, οι τοπικές αρχές, οι αυτόχθονες πληθυσμοί, τα ερευνητικά και ακαδημαϊκά ιδρύματα, ο ιδιωτικός τομέας και εξέχουσες προσωπικότητες όπως οι κάτοχοι βραβείου Νόμπελ.

Για περισσότερες πληροφορίες, μπορείτε να απευθύνεστε στις ακόλουθες διευθύνσεις του Διαδικτύου:

http://www.un.org/millennium (διεύθυνση web Διαδικτύου για τα ΗΕ)

http://www.globalpolicy.org/ngos/docs99/gpfrep.htm (διεύθυνση web για το Global Policy Forum).